**Martin Vilhelm Ljung** (født 15. august 1917 i Luleå i Norrbottens län (Norrbotten) i Sverige, død 30. september 2010) var en svensk komiker og skuespiller.

Han begynte sitt karriereløp som smed hjemme i Norrbotten, men ble snart komiker og skuespiller. Han tilhørte kjernetroppen i Povel Ramels *Knäppupp*-produksjoner. Samarbeidet med Ramel begynte med at Ljung med sin karakteristiske bassrøst imiterte et kinoorgel i radioprogrammet *Frukostklubben* i 1947. I den aller første *Knäppupp*-revyen *Akta huvet* i 1952 gjorde han suksess som hypokonderen *Viking*.

Flere av Ljungs monologer og oneliners er blitt klassikere innen svensk humor. Hit hører sketsjene *Fingal Olsson*, *55:an Olga*, *Ester* og *Skojten*.

Han var med i flere av *Knäppupps* filmproduksjoner, blant annet *I rök och dans*, *Ratataa* og *Den store amatören*. Han spilte farlig sjørøver i *Pippi Långstrump på de sju haven* i 1970 og var med i Per Oscarssons film *Sverige åt svenskarna* i 1980. Filmdebuten skjedde imidlertid allerede i 1947 i Nils Poppes *Tappa inte sugen*.

Han samarbeidet ofte med Hasse och Tage, blant annet i *Spader Madame!* på Oscars i 1969, filmen *Äppelkriget* i 1971 og revyen *Glaset i örat* på Berns i 1973. I 1973 spilte han også revy hos Hagge Geigert i Göteborg.

Martin Ljung beviste ofte at man med små midler kunne gjøre en birolle til en hovedrolle, for eksempel da han spilte betjenten i *Charleys Tant* i 1977, lommeyven i *Rampfeber* i 1983 og moralisten i *Gamle Adam* i 1984, samtlige på Vasan i Stockholm. Han medvirket i Björn Skifs musical *Spök* i 1981 og i *Skål* på Maximteatern i 1985.

I begynnelsen av 1990-årene gjorde Martin Ljung karriere som ståoppkomiker med nyskrevet materiale som han blandet med klassikere som *Fingal Olsson* og *Ester*.

Filmografi (utvalg)
-------------------

* 1954: *I rök och dans*
* 1956: *Ratataa, The Staffan Stolle Story* (Ratataa)
* 1958: *Den store amatören*
* 1971: *Eplekrigen*

Priser og utmerkelser (utvalg)
------------------------------

* 1981 – Karl Gerhards Hederspris

Referanser
----------

1. 1 2   Den svenske kirkes fødsels- og dåpsprotokoller, «Luleå domkyrkoförsamling (BD) C:12 (1917-1925) Bild 290 / sid 23 (AID: v193254.b290.s23, NAD: SE/HLA/1010117)», besøkt 9. juni 2019[Hentet fra Wikidata]
2. 1 2   Store norske leksikon, Store norske leksikon-ID Martin\_Ljung[Hentet fra Wikidata]
3. 1 2   Discogs, Discogs artist-ID 962958, besøkt 9. oktober 2017[Hentet fra Wikidata]
4. 1 2 3   Svenskagravar.se, «Ljung, Martin Vilhelm», besøkt 16. august 2017[Hentet fra Wikidata]
5. ↑   www.svd.se[Hentet fra Wikidata]

Eksterne lenker
---------------

* (en) Martin Ljung – kategori av bilder, video eller lyd på Commons Rediger på Wikidata
* (en) Martin Ljung på Internet Movie Database Rediger på Wikidata

* (sv) Martin Ljung i Svensk Filmdatabas Rediger på Wikidata

* (en) Martin Ljung hos The Movie Database Rediger på Wikidata
* (en) Martin Ljung på Discogs Rediger på Wikidata

* (en) Martin Ljung på MusicBrainz Rediger på Wikidata

* (en) Martin Ljung på Spotify Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Nationalencyklopedin **·** BIBSYS **·** Geni **·** VIAF **·** ISNI **·** LIBRIS **·** MusicBrainz **·** Discogs
 |